C 235/12
HR
Službeni list Europske unije
3.7.2023.
Stranke glavnog postupka Tužitelji: FT, RRC Sports GmbH Tuženik: Fédération internationale de football association (FIFA)
Prethodno pitanje Treba li članak 101. (zabrana sklapanja zabranjenih sporazuma), članak 102. (zabrana zlouporabe vladajućeg položaja) i članak 56.
UFEU-a (sloboda pružanja usluga) te članak 6.
Opće uredbe o zaštiti podataka (1) tumačiti na način da im se protivi propis koji je donijela svjetska sportska federacija (u ovom slučaju: FIFA) kojoj pripada 211 nacionalnih sportskih saveza predmetne vrste sporta (u ovom slučaju: nogomet), čije su odredbe stoga u svakom slučaju obvezujuće za veći dio sudionika koji djeluju u pojedinim nacionalnim profesionalnim ligama predmetne vrste sporta (u ovom slučaju: klubovi (s time da se to odnosi i na nogometne klubove koji su organizirani kao društva kapitala), igrači (koji su članovi klubova) i posrednici za igrače) i čiji sadržaj glasi: 1. zabranjuje se u korist posrednika za igrače ugovarati ili posrednicima za igrače isplaćivati naknade koje prelaze gornju granicu utvrđenu kao postotak od iznosa transfera ili godišnje naknade određenog igrača, kao što se to predviđa člankom 15. stavkom 2.
FIFA Football Agent Regulationsa (FIFA-in Pravilnik o posrednicima za igrače) (FFAR), 2. zabranjuje se da treće strane u korist ugovornog partnera posrednika za igrače plaćaju naknade koje se duguju s osnove ugovora o posredovanju u transferu igrača, kao što se to predviđa člankom 14. stavcima 2. i 3.
FFAR-a, 3.
u slučajevima u kojima posrednik za igrače djeluje u ime kluba u koji igrač prelazi i u ime igrača, klubovima se zabranjuje da za usluge posrednika za igrače plate više od 50 % ukupne naknade koju duguju igrač i klub, kao što se to predviđa člankom 14. stavkom 10.
FFAR-a, 4. za izdavanje licence posredniku za igrače, koja je uvjet za pružanje usluga posredovanja u transferu igrača, zahtijeva se da kandidat pristane na interne propise svjetske sportske federacije (u ovom slučaju: FFAR, Statut FIFA-e, Disciplinski kodeks FIFA-e, Etički kodeks FIFA-e, FIFA-in Pravilnik o statusu i transferima igrača, kao i statuti, pravilnici, direktive i odluke tijela i komisija), kao i na pokretanje postupaka pred sudovima federacije i sudovima konfederacija i savezâ članova, kao što se to predviđa člankom 4. stavkom 2., člankom 16. stavkom 2. točkom (b) i člankom 20.
FFAR-a u vezi s člankom 8. stavkom 3., člankom 57. stavkom 1. te člankom 58. stavcima 1. i 2.
Statuta FIFA-e, člankom 5. točkom (a), člankom 49. i člankom 53. stavkom 3.
Disciplinskog kodeksa FIFA-e, člankom 4. stavkom 2. i člankom 82. stavkom 1.
Etičkog kodeksa, 5. određuju se uvjeti za izdavanje licence posredniku za igrače u skladu s kojima je trajno isključeno izdavanje licence u slučaju osuđujućih presuda ili nagodbi u kaznenim postupcima ili najmanje dvogodišnje zabrane rada, suspenzije, oduzimanja dozvole ili neke druge diskvalifikacije koju je odredilo tijelo ili sportski savez, pri čemu ne postoji mogućnost naknadnog izdavanja licence, kao što se to predviđa člankom 5. stavkom 1. točkom (a) podtočkama ii. i iii.
FFAR-a, 6. posrednicima za igrače zabranjuje se da u vezi sa sklapanjem ugovora o transferu i/ili ugovora o radu pružaju usluge posredovanja u transferu igrača ili druge usluge subjektima navedenima u nastavku te da za to primaju naknadu od (a) kluba iz kojeg igrač prelazi i kluba u koji igrač prelazi, (b) kluba iz kojeg igrač prelazi i igrača, (c) svih uključenih strana (kluba iz kojeg igrač prelazi, kluba u koji igrač prelazi i igrača),